
Innhold etter vanskelighetsgrad



Q: For yngre quizere, men også for dere som liker å varme opp før dere setter i gang for fullt

NRK Super (for barn)

Barnas film

Barnas geografi

Dataspill #1

Dyr #1

Film

Geografi #1

Godt og blandet #1

Godt og blandet #2

Historie #1

Musikk #1

Religion #1

Sport #1

QQ: Et deilig nivå med en salig blanding av behagelige spørsmål og en og annen nøtt

Harry Potter (for superfan)

1970-tallet

1980-tallet

1990-tallet

ABBA

Barnas dataspill

Barnebøker

Beryktede mennesker

Biler

Dataspill #2

Europas geografi

Farlige dyr

Fotball-VM

Godt og blandet #3

Godt og blandet #4

Godt og blandet #5

Godt og blandet #6

Gresk og romersk mytologi

Historie #2

Hollywood-filmer #1

Hvor er matretten fra?

Kjente kjærestepar

Kongefamilier

Krim

Kunst

Litteratur #1

Musikk #2

Norges geografi

Norrøn mytologi

Norsk film

Norsk historie

Norsk musikk

Norsk reality-tv

Oppfinnelser

Politikk

Premier League #1

Revolusjon!

Sitater

Sport #2

Språk

Superhelter

TV-serier

USAs geografi

Vikingtiden

Vinter-OL

Vitenskap

Øl og vin blir fin

QQQ: Når du vil gi deg selv en utfordring der du kan skryte hver gang du klarer et spørsmål

Asias geografi

Dataspill #3

Dyr #2

Dyr som har rekorder i noe

Eurovision

Geografi #3

Godt og blandet #7

Godt og blandet #8

Godt og blandet #9

Hiphop

Historie #3

Hollywood-filmer #2

Hus og sånn

Kjendiser

Krig

Mat

Mote

Musikk #3

Religion #2

Romerriket

Skumle dyr, kryp og insekter

Sommer-OL

Sport #3

Statsledere

Sør-Amerikas geografi

Teater

Årstall

QQQQ: For quiznerdene, eller om du bare liker å pine deg selv

NRK Super (for voksne)

Harry Potter (for casual fans)

Afrikas geografi

Amerikanske presidenter

Andre verdenskrig

Godt og blandet #10

Historie #4

Hollywood-filmer #3

James Bond

Litteratur #2

Opera

Premier League #2

Taylor Swift

The Beatles


Innledning



Quiz. Mmmm. Smak på det ordet! Et ord som i seg selv får noe til å skje med folk. Øynene lyser opp, konkurranseinstinktet våkner, og plutselig sitter din tante Randi på 82 og påstår bestemt at hun vet alt om Premier League.

For min del startet dette lidenskapelige forholdet til quiz lenge før jeg hadde noen som helst forutsetning for å svare riktig på noe som helst, altså mens jeg fremdeles gikk i bleier.

Siden den gang har jeg tilbrakt over ti år som quizmaster; på puber der ølglassene dunket i bordene og jubelen steg når noen endelig husket hvem som sang «99 Luftballons» (Nena), hva som er det nest høyeste fjellet i Mongolia (Mönkhkhairkhan), og ikke minst i hvilket år Audun Lysbakken er født (1977, men han ser jo veldig mye yngre ut).

Jeg har også rukket å gi ut en håndfull quizbøker og er med andre ord en mann som ikke vet når han skal gi seg.

Jeg har nemlig en drøm. En drøm om en dag å gi ut den perfekte quizboken. Balansert, morsom, utfordrende uten å være sadistisk, bred nok til å treffe alle og smal nok til å overraske. Er dette den quizboken? Nei. Sannsynligvis ikke. Men jeg liker å tenke at jeg kommer nærmere og nærmere for hver bok.

Denne boken er nemlig laget for alle situasjoner livet kan by på: hytta uten wifi, bilturen som er litt for lang, sofakroken en tirsdag kveld når Netflix-menyen stirrer tomt tilbake på deg, eller oppkjøringen til quizen på den lokale puben, der du ENDELIG skal få være stjernen på quizlaget.

Uansett hva som gjelder for deg: Velkommen skal du være. Finn deg en god stilling, skjerp blyanten, og husk: Det er ikke lov å jukse. Med mindre du er helt nødt til å overkjøre din tante Randi, som garantert har svart feil på Premier Leaguespørsmålet.

God quiz!

Vanskelighetsgrader

Q: For yngre quizere, men også for dere som liker å varme opp før dere setter i gang for fullt.

QQ: Et deilig nivå med en salig blanding av behagelige spørsmål og en og annen nøtt.

QQQ: Når du vil gi deg selv en utfordring der du kan skryte hver eneste gang du klarer et spørsmål.

QQQQ: For quiznerdene, eller om du bare liker å pine deg selv.


Kjente kjærestepar



1 Hvilke to amerikanske kjendiser befant seg bak samlebetegnelsen «Brangelina»?

2 Hvilken pensjonert mannlig fotballspiller og kvinnelig artist har sønnene Brooklyn, Romeo og Cruz?

3 Hvilken mannlig, norsk skuespiller var kjæreste og etter hvert forlovet med Tone Damli fra 2009 til 2013?

4 Hvilken mannlig skuespiller er Zendaya samboer med?

5 Hvilken særdeles populær popartist er den amerikanske fotballspilleren Travis Kelce kjæreste med?

6 Leonardo DiCaprio og Kate Winslet ble et par en kort periode etter innspillingen av Titanic. Sant eller usant?

7 Hvilken superkjent kolombiansk artist var Barcelonastopperen Gerard Piqué gift med i mange år?

8 Hvilken av Johnny Depps ekskjærester var han i rettssak mot i 2022?

9 Hvilken artist skrev låta «Thank U next» om sine ekskjærester, blant andre Pete Davidson?

10 I hvilket norsk realityprogram møttes Petter Pilgaard og Vendela Kirsebom første gang?



Svar: Kjente kjærestepar

1 Angelina Jolie og Brad Pitt

2 David og Victoria Beckham

3 Aksel Hennie

4 Tom Holland

5 Taylor Swift

6 Usant! Men skulle ønske det var sant.

7 Shakira

8 Amber Heard

9 Ariana Grande

10 «Farmen Kjendis»

